
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu (grozījumu) projekts
2. Šo noteikumu 3.5., 3.6. un 3.7. apakšpunkts stājas spēkā 2023. gada 1. decembrī.
	Iebildums
Ņemot vērā, ka 2023. gada 1. decembris jau ir pagājis, lūdzam precizēt noteikumu 3.5., 3.6. un 3.7. apakšpunkta spēkā stāšanās datumu. 
Piedāvātā redakcija
-
	Andra Voiciša (VK)

	2.
	Anotācija (ex-ante)
1.2. Mērķis
	Iebildums
Atbilstoši anotācijas 1.2. sadaļā norādītajam noteikumu projekts stāsies spēkā vispārējā kārtībā. Taču noteikumu grozījumu projekta 2. un 3. punktā noteiktām normām ir noteikts atsevišķs spēkā stāšanās datums. Ievērojot minēto, lūdzam precizēt anotācijā norādīto. 
Piedāvātā redakcija
-
	Andra Voiciša (VK)

	3.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums
Anotācijas 6. sadaļā norādīts, ka sabiedrības līdzdalība uz šo projektu ir attiecināma, taču nav norādīta informācija par sabiedrības līdzdalības īstenošanu. Ievērojot minēto, lūdzam aizpildīt anotācijas 6.3. sadaļu, norādot sabiedrības līdzdalības īstenošanas rezultātus. Gadījumā, ja sabiedrības līdzdalība šī projekta izstrādē nav īstenota, lūdzam papildināt šo sadaļu ar informāciju, kāpēc netiek nodrošināta sabiedrības līdzdalība.
Piedāvātā redakcija
-
	Andra Voiciša (VK)

	4.
	Noteikumu konsolidētā versija
1. Latvijas Zinātnes padome (turpmāk – padome) ir izglītības un zinātnes ministra pārraudzībā esoša tiešās pārvaldes iestāde. Izglītības un zinātnes ministrs padomes pārraudzību īsteno ar Izglītības un zinātnes ministrijas starpniecību.
	Iebildums
Valsts iestāžu juridisko dienestu vadītāju 2024. gada 5. septembra sanāksmē (prot. Nr. 2 3. §) (protokols pieejams: https://tai.mk.gov.lv/protokoli) tika izskatīti jautājumi saistībā ar turpmāko praksi iestāžu nolikumu sagatavošanā. 
Valsts tiešajā pārvaldē padotību pārraudzības formā īsteno, ja likumdevējs to ir noteicis, piemēram, nozares likumā. Saskaņā ar Zinātniskās darbības likuma 14. panta pirmo daļu Latvijas Zinātnes padome ir izglītības un zinātnes ministra pārraudzībā esoša tiešās pārvaldes iestāde. Ievērojot sanāksmē nolemto, lūdzam papildināt noteikumu projekta anotāciju ar norādi uz Zinātniskās darbības likumu, kurā ir noteikta Latvijas Zinātnes padomes pārraudzības forma. 
Tāpat sanāksmē tika nolemts, ka nolikumā turpmāk nenorāda, kādā veidā ministrs īsteno iestādes padotību, proti, tieši vai ar iestādes starpniecību, atstājot to ministra ziņā, līdz ar to aicinām minēto norādi svītrot no nolikuma 1. punkta. 
 
Piedāvātā redakcija
-
	Andra Voiciša (VK)

	5.
	Noteikumu konsolidētā versija
6. Padome funkcijas un uzdevumus veic atbilstoši izglītības un zinātnes ministra apstiprinātajai vidēja termiņa darbības un attīstības stratēģijai, kārtējā gada darbības plānam un kārtējā gada budžetam.
	Iebildums
Saskaņā ar Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" 54. un 57. punktu institūcijas darbības stratēģiju un gada darba plānu apstiprina institūcijas vadītājs, ja normatīvajos aktos nav noteikts citādi. 
Vēršam uzmanību, ka Ministru kabineta 2015. gada 28. aprīļa instrukcija Nr. 3 "Kārtība, kādā izstrādā un aktualizē institūcijas darbības stratēģiju un novērtē tās ieviešanu", kas paredzēja, ka institūcijas darbības stratēģiju apstiprina attiecīgais Ministru kabineta loceklis, šobrīd vairs nav spēkā. Institūciju stratēģiju izstrāde šobrīd tiek veikta saskaņā ar Ministru kabineta 2022. gada 1. februāra instrukciju Nr. 1 "Kārtība, kādā izstrādā un aktualizē institūcijas darbības stratēģiju un novērtē tās ieviešanu". Vadlīnijās "Stratēģiskās plānošanas vadlīnijas valsts pārvaldes iestādēm" norādīts, ka institūcijas darbības stratēģiju apstiprina attiecīgās institūcijas vadītājs, proti, tas, kurš šo rīko izmantos (vadlīnijas pieejamas: https://www.mk.gov.lv/lv/media/12837/download?attachment).
Ievērojot minēto, aicinām precizēt šo punktu vai attiecīgi noteikumu projekta anotācijā skaidrot, kāpēc Latvijas Zinātnes padomes darbības stratēģiju un darba plānu apstiprinās izglītības un zinātnes ministrs nevis institūcijas vadītājs. 
Piedāvātā redakcija
-
	Andra Voiciša (VK)

	6.
	Noteikumu konsolidētā versija
7.1. normatīvajos aktos noteiktajā kārtībā atbilstoši kompetencei pieprasa un saņem no valsts un pašvaldību institūcijām, nevalstiskajām organizācijām, fiziskajām un juridiskajām personām un to apvienībām funkciju un uzdevumu izpildei nepieciešamo informāciju;
	Priekšlikums
Ievērojot to, ka termins "nevalstiskās organizācijas" nav juridisks termins, lūdzam to aizstāt ar terminu "biedrības un nodibinājumi".
Piedāvātā redakcija
-
	Kristīne Stone (VK)

	7.
	Noteikumu konsolidētā versija
7.4. atbilstoši padomes funkcijām, kompetencei un uzdevumiem slēdz līgumus ar valsts un pašvaldību institūcijām, nevalstiskajām organizācijām, fiziskajām un juridiskajām personām un to apvienībām;
	Priekšlikums
Ievērojot to, ka termins "nevalstiskās organizācijas" nav juridisks termins, lūdzam to aizstāt ar terminu "biedrības un nodibinājumi".
Piedāvātā redakcija
-
	Kristīne Stone (VK)

	8.
	Noteikumu konsolidētā versija
9. Padomes direktoru ieceļ amatā un atbrīvo no amata Valsts civildienesta likumā un Zinātniskās darbības likuma 14. panta trešās daļas noteiktajā kārtībā.
	Priekšlikums
Lūdzam iekļaut atsauci uz tiesību aktu (likumi.lv), tas ir, atsauci uz tīmekļvietnē likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci
Piedāvātā redakcija
-
	Andra Voiciša (VK)



